
Հավելված 
ՀՀ ներքին գործերի նախարարի
[bookmark: _GoBack]   2026 թվականի   սեպտեմբերի «22»-ի  N 8158-Ա  հրամանի

   ԾՐԱԳԻՐ
Միգրացիայի և քաղաքացիության ծառայության փորձագետի 
(ավագ ծրագրավորող) կողմից իրականացվող աշխատանքների 

1. Ներգրավման դեպքը և հիմնավորումները
         Հայաստանի Հանրապետությունում կենսաչափական անձնագրերի և նույնականացման քարտերի տրամադրման ենթակառուցվածքի պետություն-մասնավոր գործընկերության (այսուհետ՝ ՊՄԳ) ծրագրի իրականացման մասին Հայաստանի Հանրապետության կառավարության 2023 թվականի դեկտեմբերի 28-ի N 2346-Ա որոշմամբ իրականացվող ծրագրի շրջանակներում ստորագրված պայմանագրի իրականացման նպատակով ձևավորվել են 6 աշխատանքային խմբեր, որոնք պատասխանատու են աշխատանքների տարբեր բնագավառների համար՝ ՏՏ ոլորտ, շինարարություն, իրավական հարցեր, աշխարհագրական ցանց, անձը հաստատող փաստաթղթերի դիզայն, պայմանագրի կառավարում: 
         Միգրացիայի և քաղաքացիության ծառայության (այսուհետ՝ ՄՔԾ) ՏՏ հիմնական համակարգերի ինտեգրման, ներդրման և փոխգործելիության գործընթացների վերահսկման համար։ Մասնագետը պատասխանատու է API ինտեգրման կայունության, տվյալների փոխանակման ճշգրտության և համակարգերի համատեղելիության ապահովման համար՝ խստորեն հետևելով միջազգային ստանդարտներին և նոր բիոմետրիկ փաստաթղթերի թողարկման համակարգի ներդրման ՊՄԳ պայմանագրի պահանջներին։ խորացված տեխնիկական մասնագիտացում՝ կենսաչափական տվյալների շտեմարանների, փաստաթղթերի կառավարման համակարգերի, բնակչության պետական ռեգիստրի և X-Road փոխգործելիության հարթակի անխափան ինտեգրումը ապահովելու համար՝ անհրաժեշտ է ներգրավել համապատասխան փորձագետ (ավագ ծրագրավորող)՝ պետական մարմնին վերապահված գործունեության ոլորտում վերոնշյալ ծրագրի իրականացման  նպատակով։
   
   2․  Փորձագետին ներկայացվող պահանջները
1. համակարգչային գիտություն և (կամ) տեղեկատվական տեխնոլոգիաներ և (կամ)  տեղեկատվական անվտանգություն  և (կամ) կիբերնետիկա և (կամ)  մաթեմատիկա կամ ֆիզիկա և (կամ) ծրագրային ճարտարագիտություն  մասնագիտությամբ բարձրագույն կրթություն․  
1. ծրագրավորման կամ ծրագրային միջոցների և միջավայրերի մշակման գործընթացի մշտադիտարկման և համակարգերի ինտեգրման ոլորտում առնվազն 3 տարվա մասնագիտական ​​​​փորձ․ 
1. բարդ API-ների, ինտեգրման ծառայությունների և փոխգործելիության հարթակների մշակման և սպասարկման ոլորտում, մասնավորապես՝ պետական հատվածում կամ խիստ կարգավորվող միջավայրերում աշխատելու փորձ տեխնիկական գիտելիքներ API կառավարման գործիքների, տվյալների փոխանակման ստանդարտների (REST, SOAP) և տարբերակավորման կառավարման համակարգերի ոլորտում աշխատելու փորձ․
1. խորը տեխնիկական գիտելիքներ API կառավարման գործիքների, տվյալների փոխանակման ստանդարտների (REST, SOAP) և տարբերակավորման կառավարման համակարգերի ոլորտում․
1. գիտելիքների առկայություն և աշխատանքային փորձ ազգային և միջազգային կենսաչափական ու ինքնության կառավարման ստանդարտների հետ (ISO/IEC 19794, ICAO Doc 9303)․
1. ՊՄԳ կառուցվածքների շրջանակներում ինտեգրացիաների կառավարման, պայմանագրային պահանջների և տեխնիկական պարտավորությունների համապատասխանության ապահովման փորձ․
1. Ինտեգրացիայի մեջ լայնորեն օգտագործվող ծրագրավորման լեզուների (օրինակ՝ GO lang, Java, Python, Node.js, PHP) և դրանց հետ կապված շրջանակների իմացություն․
1. Տվյալների շտեմարանների՝ SQL, MySQL, PostgreSQL, Regis և այլն, կառավարման համակարգերի (DBMS) իմացություն․
1. գերազանց իմացություն անվտանգ ծրագրավորման սկզբունքների, նույնականացման ստանդարտների (OAuth2, JWT) և կոդավորման (գաղտնագրման) մեթոդաբանությունների վերաբերյալ․
1. խորը գիտելիքներ CI/CD մեթոդաբանությունների և գործիքների վերաբերյալ (օրինակ՝ Jenkins, GitLab, Azure DevOps)․
1.  հայերեն, անգլերեն և ռուսերեն լեզուների գերազանց իմացություն։  
       
           3․  Աշխատանքների իրականացման ժամանակահատվածը
        փորձագետը ներգրավվում է մինչև մեկ տարի ժամկետով։
            4․ Աշխատանքների ակնկալվող արդյունքը
1. Ծրագրավորել ՊՄԳ իրականացման շրջանակներում անհրաժեշտ կոմունիկացիաները. 
ա․ մասնավոր գործընկերոջը՝ նոր բիոմետրիկ համակարգի ներդրման և գործառնության համար անհրաժեշտ տվյալների փոխանցման ծրագրային լուծումների՝ API endpoint, մշակում, թեստավորում, համապատասխանեցում կիբերանվտանգության քաղաքականության պահանջներին և ներդրում․
բ․    մասնավոր գործընկերոջ կողմից ՄՔԾ տվյալների շտեմարաններ իրականացվող հարցումների՝ API call, լոգավորման և հավաքված լոգերի մշակման ու վերլուծության համար անհրաժեշտ ծրագրային լուծումների մշակում, թեստավորում, համապատասխանեցում կիբերանվտանգության քաղաքականության պահանջներին և ներդրում․
գ․    մասնավոր ընկերոջ կողմից պետության կարիքների և ՊՄԳ նպատակին հասնելու համար ստեղծվող Բիոմետրիկ տվյալների համակարգի և Բիոմետրիկ փաստաթղթերի համակարգի տվյալների շտեմարանների վերլուծություն և դրանցում պահպանվող տվյալներին ՄՔԾ տեղեկատվական համակարգերից հարցումներ՝ API call, ուղարկելու միջոցով տվյալներ ստանալու ծրագրային միջոցների մշակում, թեստավորում, համապատասխանեցում կիբերանվտանգության քաղաքականության պահանջներին և ներդրում․
դ․    ՀՀ օրենքներով և այլ իրավական ակտերով Բիոմետրիկ տվյալների համակարգի և Բիոմետրիկ փաստաթղթերի համակարգի տվյալների շտեմարաններից տվյալներ ստանալու իրավունք ունեցող մարմիններին տվյալներ փոխանցելու համար անհրաժեշտ ծրագրային միջավայրի՝ API endpoint, մշակում, թեստավորում և X-Road փոխգործելիության հարթակում ինտեգրում․
2. Իրականացնել ՄՔԾ կողմից իրականացվող թվայնացման գործընթացների շրջանակներում ստեղծվող համակարգերի մշակման գործընթացի մոնիթորինգ, կոդի որակի ստուգում (code review), համակարգերի ինտեգրում ՄՔԾ ենթակառուցվածքներում և փոխգործելիության ապահովում.
ա․  քաղաքացիության գործերի կառավարման էլեկտրոնային համակարգի վեբկայքի և գործերի կառավարման միջավայրի մշակման աշխատանքների մոնիթորինգ, անհրաժեշտ ինտեգրումների ապահովում, փոխգործելիության հարթակի միջոցով տվյալների ստացման և տրամադրման համար անհրաժեշտ լուծումների մշակում և ներդրում․
բ․  քաղաքացիության գործերի կառավարման էլեկտրոնային համակարգի հանձնման ընդունման համար անհրաժեշտ ստուգաթերթի մշակում՝ տեխնիկական առաջադրանքի հիման վրա, իրականացված աշխատանքների համապատասխանության գնահատում, համակարգի սպասարկման ընթացքում առաջացող խնդիրների վերհանում, վերլուծություն և շտկման նկատմամբ հսկողության իրականացում․
գ․ ապաստանի գործերի կառավարման համակարգի մշակման աշխտանաքների մոնիթորինգ, կոդի որակի ստուգում, անհրաժեշտ ինտեգրումների ապահովում, փոխգործելիության հարթակի միջոցով տվյալների ստացման և տրամադրման համար անհրաժեշտ լուծումների մշակում և ներդրում․
դ․  ապաստանի գործերի կառավարման համակարգի հանձնման - ընունման համար անհրաժեշտ ստուգաթերթի մշակում՝ տեխնիկական առաջադրանքի հիման վրա, իրականացված աշխատանքների համապատասխանության գնահատում, համակարգի սպասարկման ընթացքում առաջացող խնդիրների վերհանում, վերլուծություն և շտկման նկատմամբ հսկողության իրականացում․
ե․ օտարերկրացիներին կացության կարգավիճակի տրամադրման էլեկտրոնային կառավարման համակարգի վեբկայքի և գործերի կառավարման միջավայրի մշակման աշխատանքների մշտադիտարկում, իրականացվող աշխատանքների գնահատում՝ տեխնիկական առաջադրանքի պահանջներին և ՄՔԾ կարիքների համապատասխանության տեսակետից, անհրաժեշտ ինտեգրումների իրականացման համար անհրաժեշտ միջավայրերի ստեղծում․
զ․  բնակչության պետական ռեգիստրի նոր համակարգի մշակման աշխատանքների մշտադիտարկում․
3. Ծրագրավորել փոխգործելիության հարթակի միջոցով ստացվող հարցումների սպասարկման համար անհրաժեշտ ծրագրային միջոցները՝ API endpoint․
ա․ դեպի ՄՔԾ կողմից վարվող տեղեկատվական համակարգեր X-Road փոխգործելիության հարթակի միջոցով ստացվող հարցումներին պատասխանելու համար անհրաժեշտ API endpoint-ների մշակում, թեստավորում, համապատասխանեցում կարիքներին և կիբերանվտանգության պահանջներին և ներդրում
բ․ ՄՔԾ կողմից դեպի այլ պետական մարմիններ X-Road փոխգործելիության հարթակի միջոցով հարցումներ իրականացնելու համար ինտեգրումների իրականացում
գ․  անվտանգային գործողությունների կենտրոնի կողմից ստացված ահազանգերի հիման վրա API endpoint-ների վերածրագրավորում՝ կիբերանվտանգության և անձնական տվյալների պաշտպանության վտանգներին համապատասխանություն ապահովելու տեսակետից,
4. Կազմակերպել և վերահսկել ՄՔԾ-ում գործող տեղեկատվական համակարգերում առկա տվյալների միգրացիայի կազմակերպում դեպի ներմշակվող համակարգեր.
ա․ մասնակցում է նոր համակարգերը մշակող կազմակերպությունների կողմից տվյալների միգրացիայի համար անհրաժեշտ ծրագրային միջոցների մշակման աշխատանքներին․
բ․     կատարում է իրականացված տվյալների միգրացիայի որակի ստուգում․
5. Մանրամասն թեստավորել հիմնական համակարգերի (բնակչության պետական ռեգիստր, կենսաչափական տվյալների համակարգ, փաստաթղթերի շտեմարան) միջև տվյալների հոսքերը՝ ապահովելով ճշգրտությունը, համադրելիությունը և գործարքների ամբողջականությունը․
6. Մասնակցել API-ների անվտանգ և տարբերակված (version-controlled) տեղակայմանը՝ հստակ փաստագրված վերջնակետերով (endpoints) և նույնականացման ընթացակարգերով․
7. Վավերացնել ինտեգրման կետերը՝ ապահովելու ՊՄԳ պայմանագրով սահմանված տեխնիկական ճարտարապետությանը, փոխգործելիության ստանդարտներին և անվտանգության արձանագրություններին համապատասխանության պահպանումը․
8. Սերտորեն համագործակցել DevOps ինժեներների և համակարգերի ճարտարապետների, կիբերանվտանգության պատասխանատուներիի հետ՝ համակարգի ամբողջականությունը և փոխգործելիությունը պահպանելու համար։ Առաջարկել լուծումներ տվյալների հոսքի ցիկլում առաջացող խնդիրների վերաբերյալ․ 
9. Իրականացնել մոնիթորինգ մասնավոր գործընկերների ծրագրային ապահովման ներդրման գործընթացներում՝ վերահսկելով և ապահովելով ՊՄԳ պայմանագրում սահմանված զարգացման փուլերի, տեխնիկական արդյունքների և ինտեգրման պահանջների պահպանումը․
10. Հետազոտել, փաստաթղթավորել և արագ արձագանքել ինտեգրման անսարքություններին և տվյալների անհամապատասխանություններին՝ համակարգված լուծումներ ապահովելով ներքին և արտաքին թիմերի հետ համագործակցությամբ․
11. Սահմանել կատարողականի չափանիշներ և շարունակաբար գնահատել համակարգերի ինտեգրումները՝ բարելավման կարիք ունեցող ոլորտների հայտնաբերման նպատակով․
12. Կազմակերպել և իրականացնել համակարգերի տեխնիկական փաստաթղթավորման գործընթացը՝ API-ների, ինտեգրման կետերի, տվյալների հոսքերի, համակարգերի փոխկապակցվածության, կոնֆիգուրացիաների և ինտեգրման ճարտարապետության վերաբերյալ փաստաթղթերի մշակում, արդիականացում և պահպանություն՝ ապահովելով դրանց համապատասխանությունը փաստացի ներդրված լուծումներին․
13. Մասնակցել համակարգերի տեխնիկական ճարտարապետության և ինտեգրացիոն լուծումների կատարելագործման աշխատանքներին՝ վերլուծելով գործող համակարգերի տեխնիկական սահմանափակումները, բացահայտելով հնարավոր ռիսկերը և առաջարկելով լուծումներ՝ համակարգերի մասշտաբայնության, հուսալիության, կատարողականության, փոխգործելիության և սպասարկելիության բարելավման նպատակով․
14. Բացահայտված տեխնիկական կամ գործառնական անհրաժեշտության դեպքում իրականացնել կամ կազմակերպել լրացուցիչ ծրագրային ֆունկցիոնալի և տեխնիկական լուծումների նախագծման, մշակման, փորձարկման և ներդրման աշխատանքները՝ ապահովելով դրանց համապատասխանությունը ՄՔԾ տեղեկատվական համակարգերի պահանջներին, գործող ճարտարապետությանը, փոխգործելիության և կիբերանվտանգության պահանջներին․
15. Իրականացնել տեղեկատվական համակարգերի ինտեգրման և շահագործման ընթացքում առաջացող նոր կամ չնախատեսված տեխնիկական պահանջների վերլուծություն, անհրաժեշտության դեպքում մշակել համապատասխան ծրագրային լուծումների և ֆունկցիոնալի տեխնիկական առաջարկներ և մասնակցել դրանց իրականացման, թեստավորման և ներդրման աշխատանքներին։
5․ Հաշվետվությունների ներկայացման և դրանց գնահատման արդյունքների    ամփոփիչ ժամկետները

1) Փորձագետի կողմից կատարված աշխատանքների վերաբերյալ հաշվետվությունը ներկայացվում է եռամսյակային կտրվածքով՝ մինչև եռամսյակին հաջորդող ամսվա 5-ը։      
2) Կատարված աշխատանքի արդյունքը գնահատվում է բավարար, լավ կամ  գերազանց: 
     6․ Աշխատանքների գնահատման չափանիշները
1) ՊՄԳ իրականացման շրջանակներում անհրաժեշտ կոմունիկացիաների ծրագրավորում. 
2) Թվայնացման գործընթացների շրջանակներում ստեղծվող համակարգերի մշակման գործընթացի մոնիթորինգ, կոդի որակի ստուգում (code review), համակարգերի ինտեգրում ՄՔԾ ենթակառուցվածքներում և փոխգործելիության ապահովում․
3) Փոխգործելիության հարթակի միջոցով ստացվող հարցումների սպասարկման համար անհրաժեշտ ծրագրային միջոցները՝ API endpoint ծրագրավորում․
4) ՄՔԾ-ում գործող տեղեկատվական համակարգերում առկա տվյալների միգրացիայի կազմակերպում դեպի ներ մշակվող համակարգերի կազմակերպում և վերահսկում.
5) Հիմնական համակարգերի (բնակչության պետական ռեգիստր, կենսաչափական տվյալների համակարգ, փաստաթղթերի շտեմարան) միջև տվյալների հոսքերը՝ ապահովելով ճշգրտությունը, համադրելիությունը և գործարքների ամբողջականության մանրամասն թեստավորում․
6) API-ների անվտանգ և տարբերակված (version-controlled) տեղակայման հետ կապված գործառույթների իրականացում․
7) Ինտեգրման կետերի վավերացում․
8) Համագործակցել DevOps ինժեներների և համակարգերի ճարտարապետների, կիբերանվտանգության պատասխանատուներիի հետ համագործակցության արդյունքում առաջարկել լուծումներ տվյալների հոսքի ցիկլում առաջացող խնդիրների վերաբերյալ․ 
9) Մոնիթորինգ իրականացում, տեխնիկական արդյունքների և ինտեգրման պահանջների պահպանումը․
10)  Փաստաթղթավորել և արագ արձագանքել ինտեգրման անսարքություններին և տվյալների անհամապատասխանությունների հետազոտում․ 
11) Սահմանել կատարողականի չափանիշներ և շարունակաբար գնահատել համակարգերի ինտեգրումները՝ բարելավման կարիք ունեցող ոլորտների հայտնաբերման նպատակով․
12) Համակարգերի տեխնիկական փաստաթղթավորման գործընթացի կազմակերպում և իրականացում՝ API-ների, ինտեգրման կետերի, տվյալների հոսքերի, համակարգերի փոխկապակցվածության, կոնֆիգուրացիաների և ինտեգրման ճարտարապետության վերաբերյալ փաստաթղթերի մշակում, արդիականացում և պահպանություն՝ ապահովելով դրանց համապատասխանությունը փաստացի ներդրված լուծումներին․
13) Համակարգերի տեխնիկական ճարտարապետության և ինտեգրացիոն լուծումների կատարելագործման աշխատանքներին մասնակցություն՝ վերլուծելով գործող համակարգերի տեխնիկական սահմանափակումները, բացահայտելով հնարավոր ռիսկերը և առաջարկելով լուծումներ՝ համակարգերի մասշտաբայնության, հուսալիության, կատարողականության, փոխգործելիության և սպասարկելիության բարելավման նպատակով․
14) Բացահայտված տեխնիկական կամ գործառնական անհրաժեշտության դեպքում լրացուցիչ ծրագրային ֆունկցիոնալի և տեխնիկական լուծումների նախագծման, մշակման, փորձարկման և ներդրման աշխատանքների իրականացում՝ ապահովելով դրանց համապատասխանությունը ՄՔԾ տեղեկատվական համակարգերի պահանջներին, գործող ճարտարապետությանը, փոխգործելիության և կիբերանվտանգության պահանջներին․
15) Տեղեկատվական համակարգերի ինտեգրման և շահագործման ընթացքում առաջացող նոր կամ չնախատեսված տեխնիկական պահանջների վերլուծություն, անհրաժեշտության դեպքում համապատասխան ծրագրային լուծումների և ֆունկցիոնալի տեխնիկական առաջարկների մշակում և դրանց իրականացման, թեստավորման և ներդրման աշխատանքներին մասնակցություն։




